Amenzi de peste 160.000 de lei pentru firme din Gara de Nord, după un control al Protecției Consumatorului. Neregulile găsite
Comisarii Autorității Naționale pentru Protecția Consumatorilor (ANPC) au dat amenzi de peste 160.000 de lei în urma unor controale făcute la firme din Gara de Nord din București. Unele dintre acestea nu aveau autorizație de funcționare, iar pentru altele s-a dispus suspendarea activității până la remedierea deficiențelor. Au fost găsite produse expirate, echipamente neigienizate, dar și mizerie la grupurile sanitare.